98 
ORCHIDEAE. 
DICEROSTYLIS. 
Perigonii ringentis phylla libera; lateralia obliqua, labellum amplectentia; dorsale 
galeatum, interioribus agglutinatum. Labellum gynostemio inferne adnatum et cum 
basi ejus producta saccatum, compressum, intus sub apice in cuspidem protenso callo¬ 
sum. Gynostemium breve, in rostellum elongatum inclinatum tandem bifidum attenua¬ 
tum. Anthera terminalis, marginalis, sessilis, bilocularis, acuminatissima, rostello in¬ 
cumbens. Pollinia 2, sectilia, per pseudocaudiculas retinaculo subulatoannexa. Stigma 
subrotundum, concavum, binis appendicibus subulatis patentibus. — Herba javanica 
terrestris, caulescens; foliis lanceolatis, nervosis, in petiolum vaginantem angustatis; 
scapo terminali, spicato-densifloro, inferne vaginato; floribus glabriusculis, albidis. 
OBSERVATIO. 
Hylophilae Lindl. maxime affine, unde anthera sessili androclinio semiimmersa et gynostemio antice juxta stigma con¬ 
cavum binis appendicibus subulatis labellum versus incurvis instructo recedit. Habitus idem ac quarundam Specierum Good- 
yerae indicarum, veluti G. bifidae, quacum haec planta facile commutari potest. Nomen e Stg, bis, xfyas, cornu, etarvZos, 
stylus, compositum, propter gynostemium antice juxta stigma binis corniculis instructum. 
i DICEROSTYLIS LANCEOLATA. 
II abit. In sylvis humidis montium ignivomorum Javae occidentalis. 
Descr. Herba 1—ped., satis robusta, glabra, bracteis modo et alabastris pube brevi rara vix 
conspicua aspersis. Caulis crassitie pennae cygneae, teres, carnosus, pallide virens, inferne 
repens, superne ascendens. Folia alterna, lanceolata, 3—4^ poli., 1 —\\ poli, lat., utrinque 
acuminata, subquinquenervia, herbacea, laete viridia, superiora magis approximata et mi¬ 
nora, in squamas scapum vaginantes mutata. Petioli circiter \\ poli., compressi, profunde 
canaliculati, fere ad dimidium usque in vaginam tubulosam membranaceam pallide vire¬ 
scentem striatam dilatati. Scapus terminalis, erectus, —3 poli., superne spicato-multiflorus, 
inferne vaginis o —4 acuminatis pallide viridulis, ex his infima foliifera, cinctus. Spica 
subconica, densa, aequalis, bracteata; bracteis erecto-patentibus, sessilibus, ovato-lanceolatis, 
acuminatis, ovario longioribus, concavis, membranaceis, obsolete trinerviis, erosulo-ciliatis. 
Flores cernui, albi, ringentes. Phylla perigonii conniventia, aequilonga, acuta; lateralia 
exteriora latiora, sub labello oblique producta et illud amplectentia; interiora trapezoidea, 
tenuiora, posteriori secundum longitudinem semiagglutinata et cum eo supra gynostemium 
galeata. Labellum inclusum, yentricoso-saccatum, gynostemio adnatum, nonnihil compres¬ 
sum, medio extus sulco impressum, in lateribus valde extenuatis in sacci orificio utrinque 
binis lobis brevibus incurvis et antice appendice subulata crassiore dependente intra sacci 
orificium m tuberculum carnosum protuberante. Gynostemium labello longius, subincurvum, 
dorso inferne convexum, superne oblique truncatum et antice in rostellum bifidum satis 
elongatum desinens, in fronte ad basin stigmatis subrotundi bicornutum. Anthera dorsalis, 
subhonzontalis, marginalis, androclinio semiimmersa, elongata, acuminata, extus convexa, 
intus in basi cordata bilocularis, dissepimentis antice extra loculos insigniter incrassatis 
spongiosis. Pollinia 2, dacryoidea, superne in caudiculas binas elongatas parallelas retinaculo 
communi subulato extus sulco impresso connexas et super illud prominentes explanata, 
quae majorem partem moleculis imperfecte evolutis magis complanatis deorsum imbricatis 
conformatae sunt. Ovarium fusiforme, tortum. 
